जहाँ जहाँ कम्युनिस्ट शासन चले ती ठाउँमा अर्को समानता हो जनतालाई चल सम्पत्तिका रूपमा परिणत गर्नु । किसानबाट जमिन खोसेर तिनै किसानलाई सामूहिक खेती गर्न लगाई उत्पादित वस्तु भने सरकारले लिँदा उनीहरू सरकारका त्यस्ता सम्पत्ति भए उसले आफ्नो श्रमबाट उत्पादित वस्तु माथि कुनै अधिकार पाउँदैनन् । पछि श्रमगरेबापत भनी केही रकम दिन थालियो । रूसको सन्दर्भमा एउटा किसान परिवारले बिहानदेखि बेलुकासम्म काम गरेबापत वार्षिक २४७ रुवल प्राप्त गर्ने भए । तर त्यो पैसाले बजारमा एक जोर जुत्तामात्र आउने स्थिति थियो ।
